Publication: Magyar Közlöny
Issue: MK-2010-173 (Year: 2010, Number: 173)
Era: contemporary
Section: 2010. évi CXII. törvény
Paragraph Index: 97

31. Cikk Felülvizsgálati záradék Figyelembe véve a felek közötti mezõgazdasági és halászati termékek kereskedelmi volumenét, azok különleges érzékenységét, a mezõgazdaságra és halászatra vonatkozó közösségi közös politika szabályait, a szerb halászati és agrárpolitika szabályait, a mezõgazdaság és a halászat Szerbia gazdaságában betöltött szerepét, a WTO keretén belül a többoldalú kereskedelmi tárgyalások következményeit, valamint Szerbia WTO-hoz való esetleges csatlakozását, a Közösség és Szerbia a stabilizációs és társulási tanácsban legkésõbb három évvel e megállapodás hatálybalépését követõen termékrõl termékre, rendszeres és kölcsönös alapon megvizsgálja a másik fél részére történõ további kedvezmények nyújtásának lehetõségeit a mezõgazdasági és halászati termékek területén a kereskedelem nagyobb fokú liberalizálásának megvalósítása céljából.

Source: https://magyarkozlony.hu/hivatalos-lapok/5992777dd060c25e00746566eb790cb22db0018d/dokumentumok/a8756c64c455cb8385b8f3986140dbddff06e263/letoltes